ફેમિલી ટેક્સ લાગુ થવાથી ખાડી દેશોમાં રહેતા કે કામ કરી રહેલા હજારો ભારતીયોને વતન પાછા ફરવા મજબૂર થવું પડ્યું છે. તેમાંથી મોટાભાગના કર્ણાટક, દક્ષિણ કન્નડના રહેવાસી છે. આ ટેક્સ લાગુ થયા બાદ તેમની આવકને મોટો ફટકો પડ્યો હતો. સાઉદી અરેબિયામાં નોકરીઓમાં સ્થાનિક લોકોને વધુ તક આપવા, કાયદેસર રહેતા વિદેશીઓની સંખ્યાને મર્યાદિત કરવા અને વિદેશીઓના ગેરકાયદે પ્રવાસને રોકવા માટે ફેમિલી ટેક્સ લાગુ થયો તે પહેલા સાઉદી અરેબિયા એક ટેક્સ ફ્રી દેશ હતો. ઈરશાદ કહે છે કે, ‘મોટાભાગના ભારતીયો નવો ટેક્સનો ભાર સહન કરી શકે તેમ નથી, તેમાંથી ઘણા લોકોને પાછા ફરવું પડ્યું છે કે પછી તેમના પરિવારને ભારત મોકલવો પડ્યો છે.’ ઈરશાદના પિતાની ડ્રેસ શોપ છે અને તેમની માતા હાઉસ વાઈફ છે. તેમના બે ભાઈ સાઉદી અરેબિયામાં કામ કરે છે, પરંતુ તેમની જેમ જ એક ભાઈને પાછા ફરવું પડ્યું છે.